Περάσαμε έξι πολύ όμορφες ημέρες στη Μήλο στο “Zac Marie”. Πρόκειται για κατάλυμα πραγματικά αξιόλογο που η σχέση τιμής ποιότητας είναι παραπάνω από ικανοποιητική. Μας έκανε εντύπωση η καλαίσθητη διακόσμηση στα χρώματα των Κυκλάδων και το μεγάλο μπάνιο του δωματίου. Αυτό όμως που είναι αξιοσημείωτο είναι το πόσο καθαρό είναι όχι μόνο το δωμάτιο αλλά όλο το κτίριο. Βρίσκεται σε αρκετά κοντινή απόσταση από το λιμάνι (δέκα λεπτά με τα πόδια), όπου βρίσκεται η αφετηρία των λεωφορείων (οι καλύτερες παραλίες βρίσκονται σε απόσταση 10 με 15 λεπτά το πολύ). Εκεί όμως που αξίζει πραγματικά να σταθώ είναι η φιλοξενία της κας Μαρίας και του κου Ζαχαρία. Η εγκαρδιότητα τους μας σκλάβωσε. Σχεδόν καθημερινά μας άφηναν κάποια καλούδια στο ψυγείο, από γλυκά μέχρι φρούτα. Πραγματικά αξιόλογοι άνθρωποι! Ενθουσιωδώς συνιστούμε το ξενοδοχείο Zac Marie!